Document ID: 32014R1044

KOMISJONI RAKENDUSMÄÄRUS (EL) nr 1044/2014,
3. oktoober 2014,
millega kehtestatakse nõukogu määruses (EÜ) nr 73/2009 sätestatud teatavate otsetoetuskavade suhtes 2014. aastal kohaldatavad eelarve ülemmäärad
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 19. jaanuari 2009. aasta määrust (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007, ning tunnistatakse kehtetuks määrus (EÜ) nr 1782/2003, (1) eriti selle artikli 51 lõike 2 esimest lõiku, artikli 69 lõike 3 esimest lõiku, artikli 72b lõiget 2, artikli 123 lõike 1 esimest lõiku, artikli 125b lõiget 2, artikli 131 lõike 4 esimest lõiku ning artikli 142 punkti c,
ning arvestades järgmist:
(1)
Liikmesriikide jaoks, kes rakendavad 2014. aastal määruse (EÜ) nr 73/2009 III jaotises sätestatud ühtset otsemaksete kava, tuleks 2014. aastaks kehtestada eelarve ülemmäärad iga kõnealuse määruse artiklites 52 ja 53 osutatud toetuse kohta.
(2)
Liikmesriikide jaoks, kes kasutavad 2014. aastal määruse (EÜ) nr 73/2009 artikli 69 lõikes 1 või artikli 131 lõikes 1 sätestatud võimalust, tuleks 2014. aastaks kehtestada määruse (EÜ) nr 73/2009 III jaotise 5. peatükis osutatud eritoetuse eelarve ülemmäärad.
(3)
Liikmesriikide jaoks, kes kasutavad 2014. aastal määruse (EÜ) nr 73/2009 artiklis 72a või artiklis 125a sätestatud võimalust, tuleks 2014. aastaks kehtestada määruse (EÜ) nr 73/2009 III jaotise 5a. peatükis ja V jaotise 2a. peatükis osutatud ümberjaotava toetuse eelarve ülemmäärad.
(4)
Määruse (EÜ) nr 73/2009 artikli 69 lõikega 4 on artikli 68 lõike 1 punkti a alapunktides i-iv ning artikli 68 lõike 1 punktides b ja e sätestatud tootmisega seotud toetus 2014. aastaks piiratud 6,5 %ga kõnealuse määruse artiklis 40 osutatud riiklikest ülemmääradest. Selguse huvides peaks komisjon avaldama ülemmäärad, mis tulenevad liikmesriikide teatatud asjakohaste meetmetega seotud summadest.
(5)
Määruse (EÜ) nr 73/2009 artikli 69 lõike 6 punkti a kohaselt on vastavalt kõnealuse määruse artikli 69 lõikele 7 arvutatud summad sätestatud komisjoni määruse (EÜ) nr 1120/2009 (2) III lisas. Selguse huvides peaks komisjon avaldama liikmesriikide teatatud summad, mida nad kavatsevad kasutada 2014. aastal vastavalt määruse (EÜ) nr 73/2009 artikli 69 lõike 6 punktile a.
(6)
Selguse huvides tuleks avaldada ühtse otsemaksete kava 2014. aasta eelarve ülemmäärad, mis on saadud määruse (EÜ) nr 73/2009 VIII lisas osutatud ülemmääradest kõnealuse määruse artiklites 52, 53, 68 ja 72a osutatud toetustele kehtestatud ülemmäärade mahaarvutamisel. Määruse (EÜ) nr 73/2009 kõnealuses lisas osutatud ülemmääradest maha arvatav summa kõnealuse määruse artiklis 68 sätestatud eritoetuse rahastamiseks vastab liikmesriigi teatatud eritoetuse kogusumma ja kõnealuse määruse artikli 69 lõike 6 punkti a kohase eritoetuse rahastamise teatatud summade vahele. Kui ühtset otsemaksete kava rakendav liikmesriik otsustab anda määruse (EÜ) nr 73/2009 artikli 68 lõike 1 punktis c osutatud toetust, tuleb komisjonile teatatud summa lisada ühtse otsemaksete kava ülemmäärale, kuna kõnealuse toetuse vorm seisneb põllumajandustootjate toetusõiguste ühikuväärtuse ja/või arvu suurendamises.
(7)
Vastavalt määruse (EÜ) nr 73/2009 artikli 123 lõikele 1 tuleks 2014. aastaks kehtestada aastased toetussummad liikmesriikidele, kes rakendavad kõnealuse määruse V jaotise 2. peatükiga sätestatud ühtse pindalatoetuse kava.
(8)
Selguse huvides tuleks avaldada ühtset pindalatoetuse kava kohaldavate liikmesriikide teatiste alusel kehtestatud vahendite maksimumsumma, mis antakse nimetatud liikmesriikide käsutusse määruse (EÜ) nr 73/2009 artikli 126 kohase eraldi makstava suhkrutoetuse andmiseks 2014. aastal.
(9)
Selguse huvides tuleks avaldada ühtset pindalatoetuse kava kohaldavate liikmesriikide teatiste alusel kehtestatud vahendite maksimumsumma, mis antakse nimetatud liikmesriikide käsutusse määruse (EÜ) nr 73/2009 artikli 127 kohase eraldi makstava puu- ja köögiviljatoetuse andmiseks 2014. aastal.
(10)
Selguse huvides tuleks avaldada ühtset pindalatoetuse kava kohaldavate liikmesriikide teatiste alusel kehtestatud vahendite maksimumsumma, mis antakse nimetatud liikmesriikide käsutusse määruse (EÜ) nr 73/2009 artikli 129 kohase eraldi makstava marjasektori toetuse andmiseks 2014. aastal.
(11)
Käesolevas määruses sätestatud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Määruse (EÜ) nr 73/2009 artikli 51 lõikes 2 osutatud eelarve ülemmäärad 2014. aastaks on kehtestatud käesoleva määruse lisa I jaos.
2. Määruse (EÜ) nr 73/2009 artikli 69 lõikes 3 ja artikli 131 lõikes 4 osutatud eelarve ülemmäärad 2014. aastaks on kehtestatud käesoleva määruse lisa II jaos.
3. Määruse (EÜ) nr 73/2009 artikli 68 lõike 1 punkti a alapunktides i-iv ning artikli 68 lõike 1 punktides b ja e sätestatud toetuste eelarve ülemmäärad 2014. aastaks on kehtestatud käesoleva määruse lisa III jaos.
4. Summad, mida liikmesriigid vastavalt määruse (EÜ) nr 73/2009 artikli 69 lõike 6 punktile a saavad kasutada kõnealuse määruse artikli 68 lõikes 1 sätestatud eritoetuse katmiseks, on kehtestatud käesoleva määruse lisa IV jaos.
5. Määruse (EÜ) nr 73/2009 artiklites 72b ja 125b osutatud eelarve ülemmäärad 2014. aastaks on kehtestatud käesoleva määruse lisa V jaos.
6. Määruse (EÜ) nr 73/2009 III jaotises osutatud ühtse otsemaksete kava eelarve ülemmäärad 2014. aastaks on kehtestatud käesoleva määruse lisa VI jaos.
7. Määruse (EÜ) nr 73/2009 artikli 123 lõikes 1 osutatud eelarve ülemmäärad 2014. aastaks on kehtestatud käesoleva määruse lisa VII jaos.
8. Tšehhi Vabariigi, Ungari, Leedu, Poola, Rumeenia ja Slovakkia käsutusse antavate vahendite maksimumsummad määruse (EÜ) nr 73/2009 artiklis 126 osutatud eraldi makstava suhkrutoetuse andmiseks 2014. aastal on kehtestatud käesoleva määruse lisa VIII jaos.
9. Tšehhi Vabariigi, Ungari, Poola ja Slovakkia käsutusse antavate vahendite maksimumsummad määruse (EÜ) nr 73/2009 artikli 127 kohase eraldi makstava puu- ja köögiviljatoetuse andmiseks 2014. aastal on kehtestatud käesoleva määruse lisa IX jaos.
10. Bulgaaria, Ungari ja Poola käsutusse antavate vahendite maksimumsummad määruse (EÜ) nr 73/2009 artikli 129 kohase eraldi makstava marjasektori toetuse andmiseks 2014. aastal on kehtestatud käesoleva määruse lisa X jaos.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 3. oktoober 2014

Labels: 2
18
6